Diari Oficial de la Generalitat Valenciana


Sumari del DOGV 6072, del 05-08-2009 (2009/9280)

ORDRE de 31 de juliol de 2009, de la Conselleria d'Indústria, Comerç i Innovació, d'ampliació de crèdit de l'Ordre de 7 de maig de 2009, de la Conselleria d'Indústria, Comerç i Innovació, sobre concessió d'ajudes en matèria d'artesania per a l'exercici 2009.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6072

Data del DOGV
:   05-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9280


Data del document
:   31-07-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * associació professional
    * petita empresa
    * suport econòmic
    * ajuda a les empreses
    * producció artesanal
    * artesà
    * comercialització
    * ajuda pública

ORDRE de 31 de juliol de 2009, de la Conselleria d'Indústria, Comerç i Innovació, d'ampliació de crèdit de l'Ordre de 7 de maig de 2009, de la Conselleria d'Indústria, Comerç i Innovació, sobre concessió d'ajudes en matèria d'artesania per a l'exercici 2009. [2009/9280]  
Tenint en compte el moment de crisi financera internacional i d'incertesa econòmica que afecta el conjunt dels sectors productius i socials del nostre entorn i els efectes específics que la manca de recursos financers genera en les empreses de la Comunitat, la Generalitat s'ha plantejat fer un esforç addicional aplicant els recursos necessaris per a impulsar l'activitat econòmica. Això, en el marc que definix el Decret Llei 1/2009, de 20 de febrer del Consell.  
En conseqüència, la Conselleria d'Indústria, Comerç i Innovació ha considerat l'oportunitat d'ampliar i facilitar el suport a les inversions que els artesans individuals, xicotetes empreses artesanes i organitzacions artesanes realitzen en este exercici i que estan incloses en la convocatòria efectuada mitjançant l'Ordre de 7 de maig de 2009, de la Conselleria d'Indústria, Comerç i Innovació, sobre concessió d'ajudes en matèria d'artesania per a l'exercici 2009 i obrir un nou termini de presentació de sol·licituds perquè puguen accedir a les ajudes per a inversions, establides en els apartats 1.A) 1) y 1.A) 2) b) de l'article 3, el màxim de beneficiaris, en el marc dels principis de transparència, eficàcia i eficiència en l'assignació i utilització dels recursos públics.  
Per això, i en virtut de les facultats que m'atorguen l'article 28 de la Llei 5/1983, de 30 de desembre, del Consell, i l'article 47 del Text Refós de la Llei d'Hisenda Pública Valenciana,   
ORDENE  
Primer  
Ampliar en 1.000.000 euros la dotació asignada a l'Ordre de 7 de maig de 2009, de la Conselleria d'Indústria, Comerç i Innovació, sobre concessió d'ajudes en matèria d'artesania per a l'exercici 2009, adscrita al finançament de les ajudes previstes per a inversions en els apartats 1.A) 1) y 1.A) 2) b) de l'article 3 de l'esmentada ordre, a càrrec de la línia pressupostària T0139 del capítol VII del programa 761.10 «Ordenació i Promoció Comercial»; per la qual cosa l'import global màxim assignat a estes ajudes passa a ser de 1.950.000 euros.  
Segon  
Obrir un nou termini de presentació de sol·licituds per a acollir-se a les ajudes per a inversions incloses en els apartats 1.A) 1) y 1.A) 2) b) de l'article 3, de l'Ordre de 7 de maig de 2009, de la Conselleria d'Indústria, Comerç i Innovació, sobre concessió d'ajudes en matèria d'artesania per a l'exercici 2009, de quinze dies naturals comptats des de l'endemà de la publicació de la present ordre en el Diari Oficial de la Comunitat Valenciana.  
València, 31 de juliol de 2009  
 La consellera d'Indústria, Comerç i Innovació  
BELÉN JUSTE PICÓN